CELEX: C2007/283/10
Language: el
Date: 2007-11-24 00:00:00
Title: Υπόθεση C-372/07: Αίτηση για την έκδοση προδικαστικής αποφάσεως, την οποία υπέβαλε το Supreme Court (Ιρλανδία) στις 6 Αυγούστου 2007 — Nicole Hassett και Cheryl Doherty/The Medical Defence Union Limited και MDU Services Limited κατά Raymond Howard και Brian Davidson

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/6
            
         Αίτηση για την έκδοση προδικαστικής αποφάσεως, την οποία υπέβαλε το Supreme Court (Ιρλανδία) στις 6 Αυγούστου 2007 — Nicole Hassett και Cheryl Doherty/The Medical Defence Union Limited και MDU Services Limited κατά Raymond Howard και Brian Davidson
   (Υπόθεση C-372/07)
   (2007/C 283/10)
   Γλώσσα διαδικασίας: η αγγλική
   Αιτούν δικαστήριο
   Supreme Court (Ιρλανδία)
   Διάδικοι στην υπόθεση της κύριας δίκης
   
      Ενάγουσες: Nicole Hassett και Cheryl Doherty
   
      Αναιρεσείουσες: The Medical Defence Union Limited και MDU Services Limited
   
      Αναιρεσίβλητοι: Raymond Howard και Brian Davidson
   Προδικαστικό ερώτημα
   Όταν ιατροί συγκροτούν έναν οργανισμό αλληλοβοήθειας, ο οποίος έχει τη μορφή εταιρίας κατά το δίκαιο ενός κράτους μέλους, για την παροχή αρωγής και αποζημιώσεως, σχετικά με το επάγγελμά τους, στα μέλη του που ασκούν ιατρική σε αυτό και σε άλλο κράτος μέλος και όταν η παροχή αυτής της αρωγής και αποζημιώσεως εξαρτάται από τη λήψη αποφάσεως του Διοικητικού Συμβουλίου, τότε πρέπει η δίκη, όπου μια κατά την πρόνοια αυτή απόφαση να μη παρασχεθεί αρωγή ή αποζημίωση σε ιατρό, που ασκεί ιατρική στο άλλο κράτος μέλος, αμφισβητείται από τον ιατρό αυτόν ως συνεπαγόμενη προσβολή, από την εταιρία, συμβατικών ή άλλων νομίμων δικαιωμάτων του σχετικού ιατρού, να θεωρηθεί δίκη με αντικείμενο το κύρος αποφάσεως οργάνου της εταιρίας αυτής κατά το άρθρο 22, σημείο 2, του κανονισμού (ΕΚ) 44/2001 του Συμβουλίου για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), έτσι ώστε να έχουν αποκλειστική διεθνή δικαιοδοσία τα δικαστήρια του κράτους μέλους στο οποίο εδρεύει η εταιρία αυτή;
   
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1).